Ο **Κάιλ Γκρέγκορι Γουίλτζερ**, αγγλικά: *Kyle Gregory Wiltjer* (Πόρτλαντ (Όρεγκον), 20 Οκτωβρίου 1992) είναι Αμερικανό-Καναδός επαγγελματίας καλαθοσφαιριστής. Έχει ύψος 2,08 μ. και αγωνίζεται ως πάουερ φόργουορντ στην Ρέγιερ Βενέτσια.

Σταδιοδρομία
------------

Ξεκίνησε την κολλεγιακή του καριέρα στους Kentucky Wildcats, ενώ το 2013, μεταφέρθηκε στους Gonzaga Bulldogs. Η επαγγελματική του καριέρα ξεκίνησε, ουσιαστικά, το 2016, όταν βρέθηκε στους Χιούστον Ρόκετς, ενώ την ίδια χρονιά δόθηκε δανεικός στους Rio Grande Valley Vipers.

Τη σεζόν 2017-18, αγωνίστηκε στον Ολυμπιακό Πειραιώς.

Τον Ιούλιο του 2018, μετακόμισε στην Ισπανία για λογαριασμό της Ουνικάχα Μάλαγα. Στη Μάλαγα είχε κατά μέσο όρο 11.3 πόντους και 2.7 ριμπάουντ στο Πρωτάθλημα Ισπανίας, ενώ στο Eurocup είχε αντίστοιχα 10.3 πόντους, 3.4 ριμπάουντ και 1.3 ασίστ.

Στις 24 Ιουλίου 2019, ανακοινώθηκε από την Τουρκ Τέλεκομ. Τη σεζόν 2019-20 στο Μπάσκετμπολ Τσάμπιονς Λιγκ είχε 17.9 πόντους, 6.5 ριμπάουντ και 1.5 ασίστ κατά μέσο όρο έχοντας 60.2% στα δίποντα, 42.9 στα τρίποντα και 72% από τη γραμμή των ελευθέρων βολών. Αντιστοίχως στο Πρωτάθλημα Τουρκίας "μέτρησε" 13.4 πόντους, 5.1 ριμπάουντ και 1.4 ασίστ. Τον Μάιο του 2020 ανανέωσε το συμβόλαιό του με την τούρκικη ομάδα. Στις 23 Ιανουαρίου 2021, σκόραρε 35 πόντους με 2/5 δίποντα, 9/13 τρίποντα και 4/6 βολές, στην εντός έδρας νίκη της Τουρκ Τέλεκομ επί της Μπαχτσεσεχίρ (101-88) για το τουρκικό πρωτάθλημα. Τη σεζόν 2020-21, o Γουίλτζερ αγωνίστηκε σε 12 ματς στο Μπάσκετμπολ Τσάμπιονς Λιγκ, έχοντας κατά μέσο όρο 15.2 πόντους, 5.2 ριμπάουντ, 2.2 ασίστ και 15 βαθμούς στην αξιολόγηση. Στο τουρκικό πρωτάθλημα, είχε 18.7 πόντους κατά μέσο όρο, με 44% στο τρίποντο, καθώς και 5.9 ριμπάουντ.

Στις 13 Ιουλίου 2021, υπέγραψε συμβόλαιο συνεργασίας με την Τενερίφη. Στις 6 Μαΐου, προκρίθηκε στον τελικό του Τσάμπιονς Λιγκ, αφού η Τενερίφη κέρδισε στον ημιτελικό του Final Four τη Χαποέλ Χολόν 78-71. Στις 8 Μαΐου, κατέκτησε το τρόπαιο του Μπάσκετμπολ Τσάμπιονς Λιγκ, αφού η Τενερίφη κέρδισε στον τελικό τη Μανρέσα 98-87 με τον ίδιο να είναι από τους κορυφαίους των νικητών έχοντας νταμπλ-νταμπλ με 17 πόντους και 2 ριμπάουντ. Στο ισπανικό πρωτάθλημα την αγωνιστική περίοδο 2021-22 και μέτρησε 10.6 πόντους και 2.8 ριμπάουντ. 

Στις 27 Αυγούστου 2022, μετακόμισε στην Κίνα για λογαριασμό των Ζεγιάνγκ Λάιονς.

Στις 21 Σεπτεμβρίου 2023, ανακοινώθηκε από την ιταλική Βενέτσια.

Εθνική ομάδα
------------

Αν και κατέχει διπλή υπηκοότητα, αγωνίζεται στην Εθνική Καναδά, με την οποία έχει κερδίσει κι ένα ασημένιο μετάλλιο, στους Παναμερικανικούς Αγώνες του 2015. Το 2018, βοήθησε την Εθνική Καναδά να προκριθεί στο Παγκόσμιο Κύπελλο του 2019 στην Κίνα, αφού σε σημαντική αναμέτρηση πρόκρισης κόντρα στη Βραζιλία, ολοκλήρωσε τον αγώνα με 25 πόντους (9/17 σουτ, 4/4 βολές), 7 ριμπάουντ και 26 βαθμούς στο σύστημα αξιολόγησης. Στο Παγκόσμιο Κύπελλο 2019, πραγματοποίησε θετικές εμφανίσεις.

Προσωπική ζωή
-------------

Πατέρας του είναι ο πρώην καλαθοσφαιριστής και προπονητής Γκρεγκ Γουίλτζερ.

Τίτλοι
------

### Συλλογικοί

#### Ιμπεροστάρ Τενερίφη

* Μπάσκετμπολ Τσάμπιονς Λιγκ: (2022)

Παραπομπές
----------

1. ↑  «Rockets Announce Training Camp Roster». *NBA.com*. 23 Σεπτεμβρίου 2016. Ανακτήθηκε στις 23 Σεπτεμβρίου 2016.
2. ↑  «2016-17 NBA Assignments». *NBA.com*. Αρχειοθετήθηκε από το πρωτότυπο στις 26 Ιανουαρίου 2017. Ανακτήθηκε στις 8 Δεκεμβρίου 2016.
3. ↑  «Olympiacos pens one-year deal with Kyle Wiltjer». *Eurohoops.net*. October 29, 2017.. Ανακτήθηκε στις October 29, 2017.
4. ↑  «Παίκτης της Μάλαγα ο Κάιλ Γουίλτζερ!». *Eurohoops*. 3 Ιουλίου 2018. Ανακτήθηκε στις 17 Φεβρουαρίου 2021.
5. ↑  newsroom, sport-fm. «Στην Τουρκ Τέλεκομ και επίσημα ο Γουίλτζερ!». *sport-fm.gr*. Ανακτήθηκε στις 17 Φεβρουαρίου 2021.
6. ↑  Μαϊ 2020 20:52, Επιμέλεια: Δημήτρης Σκούρτας Δημοσίευση: 22. «Ο Κάιλ Γουίλτζερ ανανέωσε το συμβόλαιό του με την Τουρκ Τέλεκομ». *www.sport24.gr*. Ανακτήθηκε στις 17 Φεβρουαρίου 2021.
7. ↑  Ιαν 2021 16:23, Επιμέλεια: Χάρης Σταύρου Δημοσίευση: 23. «Ο Κάιλ Γουίλτζερ 'τρελάθηκε' και έβαλε 9 τρίποντα σε ματς του τουρκικού πρωταθλήματος». *www.sport24.gr*. Ανακτήθηκε στις 17 Φεβρουαρίου 2021.
8. ↑  newsroom, sport-fm. «Στην Τενερίφη για τη νέα σεζόν ο Γουίλτζερ». *sport-fm.gr*. Ανακτήθηκε στις 13 Ιουλίου 2021.
9. ↑  Γεντίκης, Βαγγέλης. «Χαποέλ Χολόν – Τενερίφε 71-78: Με φοβερό Χουέρτας στον τελικό του BCL – totalbasket.gr». Αρχειοθετήθηκε από το πρωτότυπο στις 6 Μαΐου 2022. Ανακτήθηκε στις 7 Μαΐου 2022.
10. ↑  «Μανρέσα - Τενερίφη 87-98: Νέα «Βασίλισσα» στο θρόνο του BCL (vid) | Gazzetta». *www.gazzetta.gr*. Ανακτήθηκε στις 8 Μαΐου 2022.
11. ↑  «Γουίλτζερ: Συνεχίζει το μπάσκετ στην Κίνα | Gazzetta». *www.gazzetta.gr*. Ανακτήθηκε στις 16 Δεκεμβρίου 2023.
12. ↑  «Ο Κάιλ Ουίλτζερ ανακοινώθηκε από τη Βενέτσια». *Eurohoops*. 21 Σεπτεμβρίου 2023. Ανακτήθηκε στις 16 Δεκεμβρίου 2023.
13. ↑  «Ο Γουίλτζερ έστειλε τον Καναδά στο Παγκόσμιο με 25άρα! (VIDEO)». *Eurohoops*. 4 Δεκεμβρίου 2018. Ανακτήθηκε στις 17 Φεβρουαρίου 2021.
14. ↑  Team, Allstarbasket (27 Σεπτεμβρίου 2019). «Τα highlights του Κάιλ Γουίλτζερ στο Παγκόσμιο Κύπελλο (video)». *AllStar Basket*. Ανακτήθηκε στις 17 Φεβρουαρίου 2021.
15. ↑  «Ένας Γουίλτζερ 30 χρόνια μετά». *www.sport24.gr*. Ανακτήθηκε στις 13 Ιουλίου 2021.

Εξωτερικοί σύνδεσμοι
--------------------

* Draftexpress.com Profile
* Kyle Wiltjer at gozags.com
* Kyle Wiltjer at nbadraft.net

  

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
 |

 |